Բացի ցեղասպանության հարցից, ոչ մի այլ հարցում միասնականություն փնտրելն անիմաստ է: Իսկ վերջին տարիների Հայաստանից կատարվող արտագաղթի պայմաններում նույնիսկ լեզուն է դադարել միասնական օղակ դառնալուց: Ժամանակն է, որ մարդիկ իրենց համապատասխան կազմակերպություններից պահանջեն առաջ քաշել համասփյուռքյան օրակարգային հարցեր եւ հետեւողականորեն պայքարեն, որ իրենց մասնակցությունը հայաստանյան սոցիալական, մշակութային եւ նույնիսկ քաղաքական ոլորտներին շոշափելի լինի, արդյունավետ եւ օրինական: